Publication: Magyar Közlöny
Issue: MK-2010-65 (Year: 2010, Number: 65)
Era: contemporary
Section: 18/2008. (VI. 13.) PM rendelet (a továb biak ban: Rendelet) 2. § (4) bekezdése a következõ e) ponttal egészül ki:
Paragraph Index: 1553

(4) A Rendelet 9. § (2) bekezdése helyébe a következõ rendelkezés lép: „(2) A jelentkezés az 5. számú mellékletben megjelölt jelentkezési lap kitöltésével történik, amelyhez csatolni kell az érettségi bizonyítvány hiteles másolatát, vagy a 7. § (1) bekezdés b) pontjában meghatározott, a munkáltató által kiállított, biztosításszakmai tapasztalatra vonatkozó eredeti igazolást. A jelentkezési laphoz csatolni kell továbbá a 11/A. §-ban meghatározott vizsgadíj megfizetésére vonatkozó igazolást, valamint – a 7. § (4) bekezdésében meghatározott személyek kivételével – a képzõ szerv által kiállított, a 4. § (1) bekezdésében meghatározott igazolást. A vizsgára jelentkezõ a jelentkezési lapon köteles nyilatkozni a vizsgaszabályzat elfogadásáról és arról, hogy hozzájárul a természetes személyazonosító adatainak a Hatóság általi kezeléséhez.”

Source: https://magyarkozlony.hu/hivatalos-lapok/93be607e137660269176e8e6bc6d3e3d4da3c7ff/dokumentumok/6919b0c0f3d3f83439217421b4f892011d536ded/letoltes